

Na osnovu člana 41 i 42 Zakona o uređenju prostora i izgradnji objekata (''Sl. list Crne Gore'' broj 51/08, 40/10, 34/11, 35/13 i 39/13) i člana 56 Statuta Opštine Tivat (''Službeni list Republike Crne Gore – opštinski propisi'', broj 40/04, 26/06, 12/11, 21/11 i 03/13) Predsjednik Opštine Tivat donio je

**O D L U K U**

**o utvrđivanju Nacrta Urbanističkog projekta „MEŠTROVIĆI“**

Član 1

 Utvrđuje se Nacrt Urbanističkog projekta „MEŠTROVIĆI“ (u daljem tekstu Nacrt Plana).

 Nacrt Plana izrađen je na osnovu Odluke o pristupanju izradi Urbanističkog projekta „Meštrovići“ („Sl.list CG“-opštinski propisi br.36/2012) sa programskim zadatkom.

Obrađivač Plana je „MonteCEP” d.s.d. Kotor.

Nacrt Plana se sastoji iz tekstualnog i grafičkog dijela.

Član 2

 Nacrt Plana stavlja se na javnu raspravu u trajanju od 25 dana od dana objavljivanja u štampanom mediju, čije je sjedište u državi.

 Član 3

Obavezuje se Sekretarijat za uređenje prostora i zaštitu životne sredine Opštine Tivat da sačini Izvještaj o javnoj raspravi i da ga dostavi obrađivaču, koji će primjedbe i sugestije na odgovarajući način ugraditi u planski dokument.

Član 4

Sastavni dio ove Odluke je Program javne rasprave o Nacrtu Plana.

Član 5

Ova Odluka stupa na snagu danom donošenja.

 Broj:0101-1237/2-12

 Tivat,26.06.2014.godine

 **Predsjednik Opštine**

 **Ivan Novosel**